Жоба

ҚАЗАҚСТАН РЕСПУБЛИКАСЫНЫҢ ЗАҢЫ

**Қазақстан Республикасының Әкімшілік құқық бұзушылық туралы кодексіне құқық бұзушылық профилактикасы мәселелері бойынша**

**өзгеріс пен толықтырулар енгізу туралы**

1-бап. 2014 жылғы 5 шілдедегі Қазақстан Республикасының Әкімшілік құқық бұзушылық туралы кодексіне мынадай өзгеріс пен толықтырулар енгізілсін:

1) 456-2-бапта:

мынадай мазмұндағы 3-1-бөлікпен толықтырылсын:

«3-1. Құқыққа қайшы контентті орналастыру, тарату, егер бұл әрекеттерде қылмыстық жазаланатын іс-әрекет белгілері болмаса –

жиырма айлық есептік көрсеткіш мөлшерінде айыппұл салуға алып келеді».»;

мынадай мазмұндағы 7-бөлікпен толықтырылсын:

«7. Осы баптың 3-1-бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер –

қырық айлық есептік көрсеткіш мөлшерінде айыппұл салуға не он тәулікке дейінгі мерзімге әкімшілік қамаққа алуға алып келеді.»;

2) 479-бап мынадай мазмұндағы 2-бөлікпен толықтырылсын:

«2. Осы баптың бірінші бөлігінде көзделген, әкімшілік жаза қолданылғаннан кейін бір жыл ішінде қайталап жасалған әрекеттер, –

лауазымды адамдарға жиырма айлық, кәсіпкерлік субъектілеріне жиырма айлық есептік көрсеткіш мөлшерінде айыппұл салуға не қызметін тоқтата тұруға алып келеді.»;

3) 804-баптың 1-бөлігі 1) тармақшасында «456-2 (үшінші, төртінші, бесінші және алтыншы бөліктер)» деген сөздер мынадай редакцияда жазылсын:

«456-2 (үшінші, 3-1, төртінші, бесінші алтыншы және жетінші бөліктер)»;

2-бап. Осы Заң алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

**Қазақстан Республикасының**

 **Президенті**